PATVIRTINTA

 Molėtų rajono savivaldybės tarybos

 2021 m. balandžio 29 d.

 sprendimu Nr. B1-112

**MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMA**

**I SKYRIUS**

**BENDROJI DALIS**

1. Molėtų rajono savivaldybės jaunimo vasaros užimtumo ir integracijos į darbo rinką programa (toliau – Programa) siekiama didinti jaunimo užimtumą vasaros metu, ne ugdymo proceso metu, skatinti ir didinti pagalbą jauniems žmonėms įgyjant praktinių įgūdžių.

2. Programa skirta Molėtų rajono savivaldybės 14–19 metų jaunimui, besimokančiam Molėtų rajono savivaldybės teritorijoje esančiose bendrojo ugdymo įstaigose pagal pradinio, pagrindinio ir vidurinio ugdymo programas (toliau – jaunimas), vasaros atostogų metu (ne ugdymo proceso metu) pagal Lietuvos Respublikos švietimo mokslo ir sporto ministro įsakymu atitinkamų mokslo metų pradinio, pagrindinio ir vidurinio ugdymo programų bendruosiuose ugdymo planuose nustatytą vasaros atostogų laiką.

3. Programa finansuojama Molėtų rajono savivaldybės biudžeto lėšomis. Programa vykdoma Molėtų rajono savivaldybės teritorijoje. Programa gali būti iš dalies finansuojama ir valstybės biudžeto lėšomis.

4. Programa nustato Molėtų rajono savivaldybės 2021–2023 metų strateginio veiklos plano, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1 „Dėl Molėtų rajono savivaldybės strateginio veiklos plano 2021–2023 metams patvirtinimo“, 4 programos „Dalyvavimo demokratijos, bendruomeniškumo skatinimo, gyventojų sveikatinimo ir jų saugumo užtikrinimo programa“ 1.1 tikslo 1.1.2 uždavinio 1.1.2.4 priemonės „Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą“ (toliau – priemonė) įgyvendinimo tvarką, reikalavimus darbdaviams ir įdarbintiesiems, registracijos formų teikimo ir vertinimo, lėšų, skyrimo tvarką, lėšų, skirtų Programos įgyvendinimui, panaudojimo kontrolę, atskaitomybę ir atsakomybę.

5. Programoje vartojamos sąvokos atitinka Lietuvos Respublikos darbo kodekse, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

**II SKYRIUS**

**PROGRAMOS TIKSLAS IR UŽDAVINIAI**

6. Programos tikslas – sudaryti palankias sąlygas jaunimo užimtumui didinti vasaros atostogų metu (ne ugdymo proceso metu).

7. Programos uždaviniai:

7.1. didinti jaunimo motyvaciją pasirinkti sezoninį darbą vasaros atostogų metu, kaip vieną iš užimtumo priemonių;

7.2. padėti integruotis į darbo rinką vasaros atostogų metu;

7.3. finansuoti darbdavius, pagal Programą įdarbinusius jaunuolius, iš dalies kompensuojant darbo vietų išlaikymą Programoje nustatyta tvarka;

7.4.darbo vietoje teikti pagalbą jaunimui, siekiant įgyti reikalingus gebėjimus, ugdyti jų įgūdžius;

7.5. užtikrinti mentorystę jaunimui, įdarbintam pagal Programą vasaros atostogų metu (ne ugdymo proceso metu), siekiant jį palaikyti ir padėti ugdyti įsivertinti įgytas bendrąsias ir dalykines kompetencijas.

8. Įgyvendinant Programą siekiama skatinti bendradarbiavimą su Molėtų rajono savivaldybės teritorijoje veikiančiu smulkiojo ir vidutinio verslo (toliau – SVV) sektoriumi, pagerinti jaunimo profesinio orientavimo kokybę, užimtumą vasaros laikotarpiu.

**III SKYRIUS**

**DALYVIAI IR IMTIS**

9. Dalyvauti gali:

9.1. Darbdaviai:

9.1.1. SVV subjektai, nurodyti Lietuvos Respublikos smulkiojo ir vidutinio verslo plėtros įstatyme, registruoti ir vykdantys veiklą Molėtų rajone;

9.1.2. asocijuotos verslo struktūros, registruotos ir vykdančios veiklą Molėtų rajone;

9.1.3. Lietuvos Respublikoje įsteigtos organizacijos, ūkininkai ir įstaigos, kurios įregistruotos Molėtų rajone ir veiklą vykdo Molėtų rajono savivaldybės teritorijoje;

9.1.4. Lietuvos Respublikos piliečiai, kurie verčiasi individualia veikla ir veiklą vykdo Molėtų rajono savivaldybės teritorijoje.

9.2. Pagal gyvenamąją vietą Molėtų rajono savivaldybės teritorijoje registruotas 14–19 m. jaunimas, besimokantis Molėtų rajono savivaldybės teritorijoje registruotoje bendrojo ugdymo įstaigoje pagal pradinio, pagrindinio ir vidurinio ugdymo programas (toliau – jaunimas, jaunuolis, jaunas žmogaus).

**IV SKYRIUS**

**PROGRAMOS VIEŠINIMAS IR ĮSITRAUKIMAS Į PROGRAMĄ**

10. Informaciją apie Programos įgyvendinimą interneto svetainėse ir kitose žiniasklaidos priemonėse viešina Molėtų rajono savivaldybės administracija, administracijos specialistas (jaunimo reikalų koordinatorius). Jaunimo reikalų koordinatorius atlieka ir mentorystės funkcijas t.y. ne mažiau kaip trijų grupinių/individualių susitikimų organizavimas su Programoje dalyvaujančiu jaunimu, siekiant palaikyti (palydėti) jaunimą ir padėti ugdyti ir įsivertinti įgytas bendrąsias ir dalykines kompetencijas.

11. Darbdavių ir jaunimo įsitraukimas į programą, bei vertinimas vyksta tokia tvarka:

11.1. Molėtų rajono savivaldybės administracija savo interneto svetainėje [www.moletai.lt](http://www.moletai.lt) paskelbia apie registraciją į Programą, įdeda registracijos anketas jaunimui (1 priedas) ir darbdaviui (2 priedas), suteikdama 15 dienų terminą. Jaunimas, teikdamas registracijos anketą, kartu pateikia sutikimą dėl asmens duomenų tvarkymo (4 priedas). Darbdavių ir jaunimo registracijos anketos siunčiamos elektroniniu paštu vilma.meciukoniene@moletai.lt. Jaunimo reikalų koordinatorius per 5 darbo dienas patikrina gautų anketų atitiktį 9.1 ir 9.2 Programos punktams.

11.2. iš reikalavimus atitinkančių anketų administracijos direktoriaus (toliau – Direktorius) įsakymu sudaryta Molėtų rajono jaunimo vasaros užimtumo ir integracijos į darbo rinką programos vertinimo komisija (toliau – Komisija), kurios darbą organizuoja Molėtų rajono savivaldybės administracijos Kultūros ir švietimo skyriaus jaunimo reikalų koordinatorius, vadovaujantis 12 Programos punkto nuostatomis sudaro prioritetinį jaunimo dalyvių sąrašą proporcingai biudžete skirtai lėšų sumai, bei rezervinį jaunimo dalyvių sąrašą, kuriame yra pagal 12 punkto kriterijus registruoti visi likusieji užsiregistravę į programą jaunimo dalyviai. Rezerviniame sąraše esantys dalyviai, turi teisę sudaryti sutartis, jei prioritetiniame jaunimo dalyvių sąraše esantys jaunuoliai per nustatytą terminą nepateikia bendrųjų registracijos anketų;

11.3. prioritetiniame jaunimo sąraše esantiems asmenims nusiunčiamos užsiregistravusių darbdavių anketos;

11.4. per 15 dienų, jauni žmonės iš pateiktų užsiregistravusių darbdavių anketų, susiradę darbdavį el. paštu vilma.meciukoniene@moletai.lt pateikia užpildytą, pasirašytą ir nuskenuotą (nufotografuotą) bendrąją registracijos formą (3 priedas);

11.5. finansavimas skiriamas Molėtų rajono savivaldybės administracijos direktoriaus (toliau – Direktorius) įsakymu, atsižvelgiant į Komisijos rekomendacijas ir į bendrose registracijos formose pateiktus duomenis;

11.6. įmonės savininko šeimos nariai Programoje dalyvauti negali, kad nebūtų pažeisti viešieji ir privatūs interesai. Paaiškėjus tokioms aplinkybėms, lėšos negali būti išmokėtos, o jei šios aplinkybės paaiškėja po lėšų išmokėjimo, išmokėtos lėšos nedelsiant turi būti grąžintos;

11.7. vienai įmonei gali būti kompensuojamos ne daugiau kaip 3 įdarbintų jaunuolių išlaidos.

12. Komisija atrenka tuos dalyvius, kurie atitinka šiuos prioritetus:

12.1. iki registracijos į Programą pabaigos pateikė užpildytą, pasirašytą ir nuskenuotą (nufotografuotą) bendrąją registracijos formą (3 priedas);

12.2. gyvena šeimoje, kuri augina ir (ar) globoja 3 ir daugiau vaikų;

12.3. auga šeimoje, patiriančioje socialinę riziką;

12.4. turi tik vieną iš tėvų;

12.5. teisės aktų tvarka yra nustatyta rūpyba;

12.6. yra Molėtų rajono mokinių verslumo ugdymo programos dalyvis;

12.7. registracijos formos jaunimui pateikimo datą.

13. Su tinkamais Programos dalyviais pasirašoma trišalė sutartis (5 priedas) tarp Molėtų rajono savivaldybės administracijos, darbdavio ir įdarbinamojo. Darbdavio ar jaunuolio iniciatyva nesudarant sutarties, ar ją nutraukus anksčiau termino, keičiamas 11.5 punkte nurodytas Direktoriaus įsakymas, numatant galimybę finansuoti prioriteto tvarka rezerviniame tinkamų dalyvių sąraše esančius dalyvius, proporcingai biudžete skirtai lėšų sumai. Sutartys turi būti pasirašomos ne anksčiau kaip nuo birželio 1 dienos ir ne vėliau kaip iki einamųjų metų bendrojo ugdymo proceso pradžios.

14. Pasirašytos sutartys registruojamos ir vykdomos teisės aktų nustatyta tvarka.

**V SKYRIUS**

**KOMPENSAVIMAS**

15. Darbdaviui, dalyvaujančiam Programoje, ir mokant ne mažesnę nei 1 MMA per mėnesį (LR Vyriausybės 2019-07-03 nutarimas Nr. 699 „Dėl minimaliojo darbo užmokesčio“) už kiekvieną įdarbintą jaunuolį lėšos kompensuojamos šia tvarka:

15.1. darbdaviui už jauną žmogų, įdarbintą visu etatu, per mėnesį kompensuojama 350 (trys šimtai penkiasdešimt) eurų; kompensavimo lėšos proporcingai skaičiuojamos išdirbtų dienų skaičiui. Kompensacija suteikiama, jei jaunuolis pas darbdavį išdirbo ne mažiau kaip 10 darbo dienų;

15.2. jeigu jaunas žmogus dirba ne visu darbo krūviu, kompensacija skaičiuojama proporcingai pagal 15.1 punktą. Kompensacija suteikiama, jei jaunuolis pas darbdavį išdirbo ne mažiau kaip 10 darbo dienų;

15.3. maksimalus kompensacijos dydis darbdaviui už vieną įdarbintą jauną žmogų per Programos vykdymo laikotarpį – 700 (septyni šimtai) eurų;

15.4. kompensuojamų išlaidų periodas einamųjų metų birželio - rugpjūčio mėnesiai, ne ugdymo proceso metu;

15.5. maksimali kompensavimo trukmė vienam įdarbintam jaunam žmogui yra 2 mėnesiai, dirbant visą darbo laiką. Jei jaunas žmogus dirba ne visą darbo laiką, darbo trukmė gali būti ilgesnė, tačiau tik vasaros atostogų metu (ne ugdymo proceso metu). Tuomet kompensacija skaičiuojama proporcingai pagal išdirbtas dienas;

15.6. darbdavys, siekdamas gauti jauno žmogaus, įdarbinto pagal Programą, darbo vietos išlaikymo kompensaciją, ne vėliau kaip per 10 darbo dienų nuo trišalės sutarties pabaigos, Molėtų rajono savivaldybės administracijai kartu su lydraščiu pateikia sutartyje nurodytus jauno žmogaus įdarbinimo ir sąnaudų patyrimo pagrindimo dokumentus: darbo sutarties kopiją, darbo laiko apskaitos žiniaraštį, darbo užmokesčio išmokėjimo žiniaraštį ir išmokėjimą pateisinančius dokumentus (banko išrašą arba grynųjų pinigų priėmimo kvito kopiją). Nepateikus reikiamų dokumentų, kompensacija nemokama.

16. Įdarbintas jaunas žmogus šioje Programoje gali dalyvauti vieną kartą per kalendorinius metus.

**VI SKYRIUS**

**BAIGIAMOSIOS NUOSTATOS**

17. Įdarbinant jaunuolius pagal Programą vadovaujamasi patvirtintais Lietuvos Respublikos teisės aktais, reglamentuojančiais asmenų iki aštuoniolikos metų įdarbinimą.

18. Darbdavys už netinkamą lėšų naudojimą atsako Lietuvos Respublikos įstatymų ir kitų teisės aktų nustatyta tvarka.

19. Programos vykdymą organizuoja Molėtų rajono savivaldybės administracija, teisės aktų nustatyta tvarka kontroliuoja Molėtų rajono savivaldybės kontrolės ir audito tarnyba.

20. Visi su Programos įgyvendinimu susiję dokumentai saugomi vadovaujantis Lietuvos Respublikos įstatymais ir kitais teisės aktais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės jaunimo vasaros užimtumo ir integracijos į darbo rinką programos

1 priedas

**REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FORMA JAUNIMUI**

**Pastaba.** Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

|  |  |
| --- | --- |
| **Vardas**(pildo jaunas\* žmogus) |  |
| **Pavardė**(pildo jaunas žmogus) |  |
| **Gimimo data**(pildo jaunas žmogus) |  |
| **Adresas**(pildo jaunas žmogus) |  |
| **Ugdymo įstaiga, klasė**(pildo jaunas žmogus) |  |
| **Telefono numeris**(pildo jaunas žmogus) |  |
| **El. paštas**(pildo jaunas žmogus) |  |
| **Darbo patirtis (jei yra)**(pildo jaunas žmogus) |  |
| **Kuo norėčiau dirbti**(pildo jaunas žmogus) |  |

\* Jaunas žmogus 14–19 metų amžiaus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardas, pavardė) (parašas)

Molėtų rajono savivaldybės jaunimo vasaros užimtumo ir integracijos į darbo rinką programos

2 priedas

**REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FORMA DARBDAVIUI**

**Pastaba.** Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

|  |  |
| --- | --- |
| **Darbdavio pavadinimas, adresas ir tel., vadovo vardas, pavardė**(pildo darbdavys arba jo atstovas) |  |
| **Datos, kuriomis būtų dirbama (darbo pradžios diena, pageidaujamas darbo laikotarpis)**(pildo darbdavys arba jo atstovas) |  |
| **Etato dydis**(pildo darbdavys arba jo atstovas) |  |
| **Pageidaujama pareigybė**(pildo darbdavys arba jo atstovas) |  |
| **Pageidaujamos darbui kompetencijos**(pildo darbdavys arba jo atstovas) |  |

Būsimas darbdavys arba jo atstovas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardas, pavardė) (parašas)

Molėtų rajono savivaldybės jaunimo vasaros užimtumo ir integracijos į darbo rinką programos

3 priedas

**REGISTRACIJOS Į MOLĖTŲ RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS BENDROJI FORMA**

(data)

**Pastaba.** Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

|  |  |
| --- | --- |
| **Vardas**(pildo jaunas\* žmogus) |  |
| **Pavardė**(pildo jaunas žmogus) |  |
| **Gimimo data**(pildo jaunas žmogus) |  |
| **Adresas**(pildo jaunas žmogus) |  |
| **Ugdymo įstaiga, klasė**(pildo jaunas žmogus) |  |
| **Telefono numeris**(pildo jaunas žmogus) |  |
| **El. paštas**(pildo jaunas žmogus) |  |
| **Darbdavio, su kuriuo sutartas įsidarbinimas, pavadinimas, adresas ir tel., vadovo vardas, pavardė**(pildo darbdavys arba jo atstovas) |  |
| **Darbdavio paskirtas kuratorius vardas, pavardė, pareigos, telefono numeris**(pildo darbdavys arba jo atstovas) |  |
| **Datos, kuriomis bus dirbama**(pildo darbdavys arba jo atstovas) |  |
| **Etato dydis**(pildo darbdavys arba jo atstovas) |  |
| **Pareigybės, į kurią bus įdarbintas jaunas žmogus pavadinimas**(pildo darbdavys arba jo atstovas) |  |

**Patvirtinu, kad sutartas bendradarbiavimas nepažeidžia Programos 11.6 punkto.**

\* Jaunas žmogus 14–19 metų amžiaus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardas, pavardė) (parašas)

Būsimas darbdavys arba jo atstovas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 (vardas, pavardė) (parašas)

Molėtų rajono savivaldybės jaunimo vasaros užimtumo ir integracijos į darbo rinką programos

4 priedas

Molėtų rajono savivaldybės administracijai

**SUTIKIMAS DĖL ASMENS DUOMENŲ TVARKYMO**

**\_\_\_\_\_\_\_\_\_\_\_\_\_\_**

**(Data)**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **esu informuotas (-a)**,

 (**vardas, pavardė, asmens kodas ir gimimo data**)

kad mano asmens duomenys yra tvarkomi duomenų valdytojo – Molėtų rajono savivaldybės administracijos (toliau – Administracija), juridinio asmens kodas 188712799, adresas Vilniaus g. 44, Molėtai.

**Sutinku**, kad Administracija, vykdydama **Molėtų rajono savivaldybės jaunimo vasaros užimtumo ir integracijos į darbo rinką programą**, tvarkytų mano asmens duomenis šiais tikslais:

1. patikrinti deklaruotą gyvenamąją vietą;
2. patikrinti moksleivio ar studento statusą;
3. patikrinti duomenis apie šeimos sudėtį ir socialinę riziką;
4. tinkamai komunikacijai palaikyti;
5. Trišalei bendradarbiavimo sutarčiai sudaryti.

**Suprantu**, kad mano asmens duomenų tvarkymo pagrindas yra prašymas (užpildyta registracijos forma).

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

Esu informuotas/-a, kad turiu šias duomenų subjekto teises: teisę žinoti (būti informuotam) apie savo asmens duomenų tvarkymą; teisę susipažinti su tvarkomais savo asmens duomenimis; teisę reikalauti ištaisyti savo asmens duomenis; teisę reikalauti ištrinti savo asmens duomenis („teisė būti pamirštam“); teisę apriboti savo asmens duomenų tvarkymą; teisę į duomenų perkeliamumą.

Administracija gali teikti mano asmens duomenis informacinių sistemų ir registrų valdytojams arba iš jų duomenis gauti tiek, kiek tai būtina mano prašymui įvykdyti, Administracijai su manimi sudarytai sutarčiai vykdyti.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Turiu teisę bet kada atšaukti sutikimą tvarkyti mano duomenis. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.

Taip pat esu informuotas, kad dėl savo kaip duomenų subjekto teisių pažeidimo galiu kreiptis į Valstybinę duomenų apsaugos inspekciją (VDAI), A. Juozapavičiaus g. 6, 09310 Vilnius, tel.: (8 5) 271 2804, 279 1445, el. p. ada@ada.lt.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)  (parašas)

Molėtų rajono savivaldybės jaunimo vasaros užimtumo ir integracijos į darbo rinką programos

5 priedas

**TRIŠALĖ BENDRADARBIAVIMO SUTARTIS**

 \_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_

 (data)

 Molėtai

**I SKYRIUS**

**SUTARTIES ŠALYS**

Molėtų rajono savivaldybės administracija(toliau – Savivaldybė), atstovaujama administracijos direktoriaus Sigito Žvinio, (Įmonė,juridinio asmens kodas, atstovaujama (pareigos, vardas, pavardė), veikiančio pagal ......)(toliau – Darbdavys) ir Jaunuolis(vardas, pavardė, gimimo data, gyvenamosios vietos adresas, tel., mokymosi įstaiga, klasė) (toliau –Įdarbinamasis), toliau bendrai vadinami Šalimis, vadovaudamiesi Molėtų rajono savivaldybės jaunimo vasaros užimtumo ir integracijos į darbo rinką programa, patvirtinta Molėtų rajono savivaldybės tarybos 20….m. mėn. ... d. sprendimu Nr. B1- ..... „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo“ (toliau – Programa), Lietuvos Respublikos darbo kodeksu ir kitais teisės aktais, reglamentuojančiais asmenų iki 18 metų įdarbinimą, sudarėme šią trišalę bendradarbiavimo sutartį (toliau – Sutartis).

**II SKYRIUS**

**SUTARTIES OBJEKTAS**

 Šalių bendradarbiavimas ir įsipareigojimai įgyvendinant Molėtų rajono savivaldybės jaunimo vasaros užimtumo ir integracijos į darbo rinką programą, patvirtintą Molėtų rajono savivaldybės tarybos 20… m. mėn.....d. sprendimu Nr. B1- .... „Dėl Molėtų rajono savivaldybės jaunimo vasaros užimtumo ir integracijos į darbo rinką programos patvirtinimo ir lėšų skyrimo“.

**III SKYRIUS**

**ŠALIŲ ĮSIPAREIGOJIMAI**

1. Savivaldybė įsipareigoja:

 1.1. viešinti ir teikti visą informaciją apie Programą;

 1.2. ne vėliau kaip per 15 darbo dienų nuo dokumentų, nurodytų Sutarties 2.9 papunktyje, pateikimo dienos Darbdaviui kompensuoti ne daugiau kaip 350 Eur dydžio, o Įdarbinamajam dirbant ne visu darbo krūviu – proporcingai. Kompensuojamų išlaidų periodas – 202.. m. birželio – rugpjūčio mėnesiai, ne ugdymo proceso metu, maksimali kompensavimo trukmė yra 2 mėnesiai, dirbant visą darbo laiką.

1. Darbdavys įsipareigoja:
	1. pasirašyti su Įdarbinamuoju teisės aktus atitinkančią darbo sutartį;
	2. įdarbinti Įdarbinamąjį nuo 202... m. ........... iki ..........;
	3. įdarbinti Įdarbinamąjį \_\_\_\_\_\_\_\_(etato dydis);

 2.4.įdarbinant Įdarbinamąjį vadovautis Lietuvos Respublikos darbo kodeksu ir kitais teisės aktais ir nustatytomis tvarkomis, kurios apibrėžia asmenų iki aštuoniolikos metų įdarbinimą;

2.5.užtikrinti Įdarbinamajam teisės aktų reikalavimus atitinkančias darbo sąlygas;

2.6.išmokėti Įdarbinamajam darbo sutartyje nurodytu laiku nustatytą darbo užmokestį;

 2.7.sumokėti, vadovaujantis teisės aktais, nuo šio darbo užmokesčio apskaičiuotas draudėjo valstybinio socialinio draudimo įmokas Valstybinio socialinio draudimo fondui;

 2.8.užtikrinti pateiktų Įdarbinamųjų su darbo laiko apskaita ir apmokėjimu susijusių dokumentų teisingumą;

 2.9.Sutarčiai pasibaigus, bet ne vėliau kaip per 10 darbo dienų, Savivaldybei pateikti Įdarbinamojo dokumentus:

 2.9.1. darbo sutarties kopiją;

 2.9.2. darbo laiko apskaitos žiniaraščio kopiją;

 2.9.3. darbo užmokesčio išmokėjimo žiniaraščio kopiją;

 2.10. atleidus iš darbo Įdarbinamąjį, per 3 darbo dienas nuo atleidimo dienos, raštu apie tai informuoti Savivaldybę, nurodant darbo sutarties nutraukimo priežastį.

 2.11. Visam jaunuolio įdarbinimo laikotarpiui paskirti šį kuruojantį asmenį \_\_\_\_\_\_\_\_\_\_\_\_\_\_\_\_\_\_\_(vardas, pavardė, pareigos, telefono numeris).

1. Įdarbinamasis įsipareigoja:

3.1. laikytis darbo sutartyje nurodytų sąlygų;

 3.2. nenutraukti darbo sutarties be svarbių priežasčių.

**IV SKYRIUS**

**ŠALIŲ ATSAKOMYBĖ**

1. Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

**V SKYRIUS**

**BAIGIAMOSIOS NUOSTATOS**

1. Šalys garantuoja šios Sutarties pagrindu gautos informacijos konfidencialumą.
2. Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiško kitos Šalies sutikimo.
3. Pasikeitus Šalių adresams ar banko rekvizitams, Šalis per 5 kalendorines dienas informuoja apie tai kitą Šalį.
4. Sutartis gali būti nutraukta, pakeista, papildyta, vienos iš Šalių įsipareigojimų vykdymas perleistas trečiajam asmeniui, visų Šalių raštišku susitarimu.
5. Sutartis sudaryta lietuvių kalba, 3 egzemplioriais, turinčiais vienodą juridinę galią.
6. Ginčai dėl Sutarties vykdymo sprendžiami įstatymų nustatyta tvarka.
7. Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.

**VI SKYRIUS**

**ŠALIŲ ADRESAI IR REKVIZITAI**

|  |  |  |
| --- | --- | --- |
| **Molėtų rajono** **savivaldybės administracija**Įm. kodas 188712799Vilniaus g. 44, 33140 Molėtai direktorius | **Įdarbinamasis**Vardas PavardėGimimo data Adresas | **Darbdavys** Įmonės pavadinimasĮm. kodas, adresas(pareigos)BankasBanko kodas A.s.numeris |
| \_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_(parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |
|  (vardas ir pavardė) A. V. | \_\_\_\_\_\_\_\_\_\_\_\_\_\_\_\_\_\_\_(vardas ir pavardė) | \_\_\_\_\_\_\_\_\_\_\_\_\_\_\_\_  A. V. (vardas ir pavardė) |